**Trecut-au Anii**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Trecut-au Anii...

Trecut-au anii rând pe rând

Şi-adăugându-se la număr,

Când îi priveşti peste umăr

Te întrebi: - Atâţia-s, când,

Pe cale de neîntors s-au dus

Cu bucurii scumpe-n apus?

Şi tot gândind la numărare

Azi mi se pare c-au zburat,

O! Aşa de tainici, şi-au lăsat

În mersul vremii trecătoare

Amintiri, ce trec prin spaţii,

Trezindu-mi în suflet vibraţii.

Trecut-au anii, luând cu ei

Din zorii scumpi ai tinereţii

Cel mai drag tablou al vieţii,

Misterul sacru al Dragostei

Cu forţa lui de vervă plină,

Spre-a gloriei culme Divină.

Şi dacă ani trecând s-au dus

Credinţa-n suflet mi-a rămas

Pân-voi ajunge odată acas' -

În ţara-mi sfântă cea de sus

Unde doar Dragostea va fi,

Şi unde cei sfinţi... vor locui.

Flavius Laurian Duverna